# «Παίζοντας με Μουσική και Ρομποτική»

Ένα νέο καινοτόμο εκπαιδευτικό πρόγραμμα διάρκειας 3 μηνών ξεκινάει στο Δ. Ω. Λ.  από το Σάββατο 7 Μαρτίου 2020.  Παιδιά ηλικίας 7-10 ετών εισάγονται στον θαυμαστό κόσμο της μουσικής μέσα από βιωματικά παιχνίδια με την βοήθεια της τεχνολογίας και ειδικότερα μέσω της ρομποτικής. Μέσα από τα ψηφιακά παιχνίδια, τον προγραμματισμό και τις απτές διεπαφές οι μικροί μαθητές μαθαίνουν βασικές μουσικές έννοιες, πειραματίζονται, συνθέτουν και οδηγούνται σιγά σιγά στη δημιουργία νέων πολυδιάστατων μουσικών εμπειριών και στην απόκτηση δεξιοτήτων του 20ου αι. .

Το πρόγραμμα θα διατίθεται για 24 δωρεάν συμμετοχές και θα τηρηθεί σειρά προτεραιότητας για την κάλυψη των θέσεων με την κατάθεση αίτησης στο Δημοτικό Ωδείο Λαμίας από 17-29/2/2020.

Γενικός σκοπός του προγράμματος είναι η γνωριμία των μικρών παιδιών με τη μουσική και τη ρομποτική μέσα από διάφορα μουσικοκινητικά παιχνίδια με τη βοήθεια της τεχνολογίας.

Ειδικότεροι στόχοι είναι:

* Η εισαγωγή των μαθητών στον κόσμο της μουσικής και της ρομποτικής με παιγνιώδη τρόπο
* Η απόκτηση βασικών μουσικών γνώσεων και δεξιοτήτων
* Η εκμάθηση βασικών γνώσεων οπτικού προγραμματισμού μέσω Scratch
* H εξοικείωση με τα ψηφιακά μέσα, τις απτές διεπαφές και το STEAM
* Η απόκτηση δεξιοτήτων του 21ου αι., όπως η κριτική σκέψη, η δημιουργικότητα, η επικοινωνία και η συνεργασία.

Ο σχεδιασμός του προγράμματος περιλαμβάνει 12 συναντήσεις με τις παρακάτω θεματικές ενότητες:

**1η** **συνάντηση**: Γνωριμία με τον Ρυθμό.

**2η** **συνάντηση**: Μουσικοκινητικά παιχνίδια με βάση τον ρυθμό (ομαδικά).

**3η** **συνάντηση**: Γνωριμία με τον οπτικό προγραμματισμό και το πρόγραμμα Scratch.

**4η****συνάντηση**: Ψηφιακά παιχνίδια για την εμπέδωση ρυθμικών σχημάτων και αξιών.

**5η** **συνάντηση**: Γνωριμία με τους μουσικούς φθόγγους (νότες).

**6η** **συνάντηση**: Μουσικά παιχνίδια με τις νότες.

**7η** **συνάντηση**: Μουσικοί πειραματισμοί πάνω σε ένα διαδραστικό κλαβιέ πιάνου δαπέδου με το “makey-makey”.

**8η** **συνάντηση**: Ψηφιακά παιχνίδια για την εκμάθηση των μουσικών φθόγγων .

**9η** **συνάντηση**: Μουσικά παιχνίδια με στόχο τη δημιουργία μουσικών συνθέσεων πάνω στο διαδραστικό κλαβιέ.

**10η** **συνάντηση**: Μουσική και ζωγραφική. Σύνδεση εικόνας και μουσικής. Κατασκευή μικρών συνθέσεων για την μουσική επένδυση διάσημων πινάκων ζωγραφικής.

**11η συνάντηση**: Οι πίνακες αναβλύζουν μουσική! Μουσική επένδυση γνωστών έργων ζωγραφικής μέσω προγραμματισμού και απτών διεπαφών με το πρόγραμμα “makey- makey”.

**12η συνάντηση**: Ολοκλήρωση προγράμματος. Παρουσίαση των δημιουργημάτων των παιδιών σε μια έκθεση ψηφιοποιημένης ζωγραφικής.

**Μπότη Σταυρούλα, Μουσικοπαιδαγωγός Δήμος Ιωάννης, Πληροφορικός**

**Υπ. Διδάκτωρ Αριστοτελείου Παν/μίου Υπ. Διδάκτωρ Παν/μίου Θεσσαλίας**